Μάτζικ και Μάικλ.
Τέσσερα δεκάλεπτα ανά αγώνα, επτά αγώνες, ίσως, για τον τίτλο του ΝΒΑ.
ΜΑΪΚΛ & ΤΖΟΡΝΤΑΝ
Δύο δεξιοτέχνες του μπάσκετ.
Διεκδικούν τον τίτλο.
Ήταν αυτός κι εγώ.
Πρώτη φορά θα παίζαμε αντίπαλοι.
ΕΡΒΙΝ "ΜΑΤΖΙΚ" ΤΖΟΝΣΟΝ
Είναι η σύγκρουση δύο θρύλων.
Ο Μάτζικ Τζόνσον του Λ.Α. κι ο Μάικλ Τζόρνταν του Σικάγο.
Αν είσαι στην κορφή του βουνού, δεν θες να σε ρίξει κανείς από κει.
ΜΑΪΚΛ ΤΖΟΡΝΤΑΝ ΜΠΟΥΛΣ
Θα παλεύεις και θα παλεύεις, μέχρι να σε πετάξουν κάτω.
Εκεί ήταν ο Μάτζικ.
Ήταν στην κορφή του βουνού.
Διοχετεύεις όλη σου την ενέργεια
στο να νικήσεις έναν άνθρωπο. Αυτόν τον έναν.
Ως διεκδικητής, δεν θα παρέδιδα εύκολα το στέμμα.
Με λένε Μάτζικ
Μέσα μου ήξερα ποια θα παντρευόμουν.
Δεν ήμουν έτοιμος για γάμο, αλλά ήξερα ότι θα παντρευτώ την Κούκι.
Βέβαια η μαμά της, ο μπαμπάς της, οι φίλοι της, όλοι ένιωθαν
ότι μάλλον δεν ήμουν ο κατάλληλος για εκείνη.
Επειδή την πλήγωνα συνεχώς.
Αλλά την αγαπούσα πάρα πολύ.
Τον ήξερα αρκετά καλά για να ξέρω ότι δεν ήταν πως δεν με αγαπούσε.
ΚΟΥΚΙ ΤΖΟΝΣΟΝ
Δεν ήταν αυτό.
Το '91, όταν παίζαμε με τους Μπουλς,
μου είπε "Για να πετύχει η σχέση μας, θα πρέπει να έρθω στο Λ.Α."
Είπα "Το πρόβλημα μάλλον είναι…
Ο λόγος που δεν παντρευόμαστε
είναι επειδή δεν ζούμε καν στην ίδια πόλη".
Τόσα χρόνια ήμασταν εξ αποστάσεως.
Λέω "Πρέπει να μάθουμε να ζούμε στην ίδια πόλη.
Θα το κάνω μόνο αν έχω δουλειά και δικό μου σπίτι,
για να είμαι ανεξάρτητη".
Κάποιοι από εμάς ταραχτήκαμε που θα γυρνούσε πίσω,
που πίστευε πάλι σε εκείνον…
Μ. ΙΖΛΙ - Ο. ΓΟΥΕΜΠΣΤΕΡ Π. ΓΟΥΙΝΤΕΡΣ-ΓΚΑΡΙ
"Δεν θυμάσαι τι έχει γίνει;"
Ήταν η πρώτη χρονιά
που με κάλεσε στα πλέι οφ.
ΠΑΜΕ ΛΕΪΚΕΡΣ!
Σε όλους τους άλλους τελικούς, δεν ήμουν ποτέ εκεί.
Όταν έπαιζαν κόντρα στο Σικάγο,
μου επέτρεψε να πάω.
Ήμουν κατενθουσιασμένη με τα πλέι οφ.
Ήταν ο Μάικλ Τζόρνταν των Σικάγο Μπουλς.
ΜΠΑΪΡΟΝ ΣΚΟΤ ΛΕΪΚΕΡΣ
Πάντα στη διάρκεια της σεζόν πιστεύαμε ότι είμαστε οι καλύτεροι.
Ήμασταν τόσο αλαζόνες και σίγουροι για την ομάδα μας.
Πήγαμε στο Σικάγο νιώθοντας έτσι.
Το τζάμπολ παίρνουν οι Λ.Α. Λέικερς.
Μάτζικ Τζόνσον εναντίον Μάικλ Τζόρνταν.
Ήταν καλοί. Οι Μπουλς ήταν καλοί…
ΤΖΕΪΜΣ ΓΟΥΟΡΘΙ ΛΕΪΚΕΡΣ
αλλά δεν είχαν ξαναπαίξει σε τελικούς.
Οπότε, δεν ήξεραν πώς είναι.
Αυτό είναι μειονέκτημα.
Πρώτη φορά αντιμετωπίζαμε οδοστρωτήρα.
Είχαμε άγχος πριν το παιχνίδι.
Εγώ ένιωθα καλά. Κερδίσαμε τον πρώτο αγώνα.
Ξαναμπαίνει ο Έι Σι Γκριν.
Ο Μάτζικ.
Το περιμέναμε. Ήμασταν πάλι σε τελικούς.
Αυτό κάναμε.
ΕΪ ΣΙ ΓΚΡΙΝ ΛΕΪΚΕΡΣ
Κερδίζαμε μεγάλους αγώνες.
Η ΕΜΠΕΙΡΙΑ ΜΕΤΡΑ
Δεύτερος αγώνας. Πάμε. Να παίξουμε αμέσως.
ΜΕ ΤΡΙΠΟΝΤΟ Η ΝΙΚΗ ΓΙΑ Λ.Α.
Και κέρδισαν τέσσερις αγώνες σερί.
Τελευταία δευτερόλεπτα. Κόψιμο στο τρίποντο του Μάτζικ.
Ο Πίπεν κλέβει την μπάλα.
Οι Σικάγο Μπουλς κερδίζουν τον πρώτο τους τίτλο ΝΒΑ.
Ο Μάτζικ δεν θα πέσει αμαχητί.
Πρέπει να του πάρεις κάτι, γιατί έχει βρεθεί εκεί πολλές φορές.
Και εμείς το πήραμε.
Προσπάθησα να τον βρω στο γήπεδο, αλλά δεν μπόρεσα.
Ήθελα να τον συγχαρώ.
Ήρθε στα αποδυτήρια και με αγκάλιασε σφιχτά.
Με συνεχάρη και μου ευχήθηκε καλή τύχη.
Όταν με αγκάλιασε, άρχισε να κλαίει.
Ήταν μια όμορφη στιγμή και για τους δυο μας. Έβλεπες τη χαρά.
Ήθελα να πω "Συγχαρητήρια που κέρδισες το πρώτο σου πρωτάθλημα".
Δεν ήταν ανάγκη να το κάνει. Ως αντίπαλος.
Αλλά καταλάβαινε τι σήμαινε.
Καταλάβαινε τον σεβασμό.
"Εντάξει, μπήκες στο κλαμπ.
Με τον Λάρι Μπερντ και τον Μάτζικ Τζόνσον".
Αυτό δείχνει ότι είναι αληθινός πρωταθλητής.
Ομόφωνα MVP ο Μάικλ Τζόρνταν.
Υπάρχει η αίσθηση ότι παίρνεις τη σκυτάλη από τον Μάτζικ Τζόνσον;
Ο Μάικλ Τζόρνταν έλεγε…
ΡΟΜΠΙΝ ΡΟΜΠΕΡΤΣ ΑΘΛΗΤΙΚΟΓΡΑΦΟΣ
"Φίλε. Δεν μου δίνεις τη σκυτάλη;"
Κι ο Μάτζικ ήταν… "Δεν ξέρω".
Προσπαθούσε να την κρατήσει λίγο ακόμα.
Πρέπει να παραδεχτώ ότι ήταν σειρά τους.
Αλλά με πονούσε που είχα χάσει.
Είπα "Εντάξει. Του χρόνου θα κερδίσουμε".
Παρόλο που χάσαμε, για μας ήταν καλό.
Ήταν μια καλή εμπειρία,
για να καταλάβει ότι μπορούσε να με καλεί σε αυτό το κομμάτι της ζωής του.
Και τότε έγινε το πάρτι.
Φημιζόμουν για τα πάρτι μου.
Έκανα τα καλύτερα πάρτι στο Χόλιγουντ.
Έκανα απίστευτα πάρτι στην πισίνα.
Όλοι ήθελαν να έρθουν σ' εκείνα τα πάρτι.
Ήταν διασκεδαστικά.
ΜΑΪΚΛ ΚΟΥΠΕΡ ΛΕΪΚΕΡΣ
Αν ήσουν παντρεμένος, είχες μπλέξει. Αν ήσουν ανύπαντρος, είχες μπλέξει.
Πολλές σύζυγοι δεν χαίρονταν που οι άντρες τους ήταν εκεί
κι εκείνες δεν ήταν καλεσμένες.
Πρέπει να μεγαλώσεις κάποια στιγμή. Δεν γίνεται να κάνεις τέτοια πράγματα.
Του έλεγα συνέχεια "Δεν το πιστεύω ότι θα το κάνεις".
Εκείνος έλεγε "Δεν το πιστεύω ότι το κάνεις θέμα".
Και ξανατσακωθήκαμε άσχημα.
"Αν κάνεις το πάρτι, τελειώσαμε".
Επέμεινα εγώ, επέμεινε κι αυτός.
Σκέφτομαι "Δεν θες να συμμετάσχεις. Δεν θες να το περάσεις αυτό.
Ίσως είναι σημάδι.
Δεν θ' αλλάξει".
Αυτό ήταν. Είχαμε τελειώσει.
Δεν περίμενα να φύγει όντως.
Αυτό με έτσουξε πολύ.
Μετά το τέλος της σεζόν, πήγαινα πάντα στις Μπαχάμες
και κοιμόμουν μια βδομάδα,
για να θεραπευτεί το σώμα και να ξεκουραστεί το μυαλό.
Η Κούκι είχε περάσει πολλά. Αναμφίβολα.
Μα άξιζε πολλά περισσότερα.
Δεν της άξιζε να της ζητάω να με παντρευτεί
και μετά να διαλύω τον αρραβώνα τρεις φορές.
Δεν της άξιζε αυτό. Της άξιζε κάτι καλύτερο.
Όταν μιλάς για αδελφή ψυχή…
Ήταν η τέλεια γυναίκα για μένα.
Με πήρε ο πατέρας μου και μου είπε
"Μικρέ, φρόντισε να την παντρευτείς.
Σου την έχει στείλει ο Θεός.
Θα κάνεις λάθος. Το μεγαλύτερο της ζωής σου".
Με πήρε τηλέφωνο.
"Νομίζω ότι μπορώ να το κάνω".
Είπα "Εντάξει. Ο μόνος τρόπος είναι να…
Όταν έρθεις, πετάμε για Βέγκας, παντρευόμαστε και τελειώνουμε.
Δεν θέλω μεγάλο γάμο".
Πλέον ήμουν σε απόγνωση.
Λέω "Ας το κάνουμε".
Λέει "Θέλω έναν σύντομο αρραβώνα.
Πάμε να το κάνουμε τώρα. Πριν αλλάξεις γνώμη".
Λέω "Δεν αλλάζω γνώμη".
ΛΑΝΣΙΝΓΚ, ΜΙΣΙΓΚΑΝ 14 ΣΕΠΤΕΜΒΡΙΟΥ 1991
Σκεφτόμουν "Κι αν δεν εμφανιστεί;"
Φοβόμουν ότι δεν θα κάνει τον γάμο,
επειδή το είχε κάνει τόσες φορές.
Όπως στην ταινία Η Νύφη το 'Σκασε. Ήταν ο γαμπρός που θα το σκάσει.
Το νυφικό μου μου έπλεε,
γιατί είχα αδυνατίσει πολύ από το άγχος.
Ήμουν φοβερά αγχωμένη κι οι φίλες μου με ηρεμούσαν.
"Θα έρθει, μη φοβάσαι".
Ούτε γέλια ούτε χαχανητά.
Ούτε "Αλληλούια" όταν πει "Σας ανακηρύσσω συζύγους".
Κάθε φορά που έμπαινε κάποιος, έλεγα "Ήρθε;"
Σε εκείνη τη φάση, λέγαμε
"Εντάξει, όταν φτάσουμε, αν είναι να γίνει, ας γίνει".
-Έτσι. -Κατάλαβες; Και…
-Και έγινε. -Ήταν καταπληκτικά.
Την είχα αφήσει πολύ να περιμένει.
Ήμασταν σπίτι μας στο Μίσιγκαν,
είχαμε την οικογένεια, τους φίλους μας κι όλη την πολιτεία να παρακολουθούν.
Θα ήταν άψογα.
Στεκόμουν στο βάθος, με τον πατέρα μου,
και άνοιξαν τις πόρτες.
Δεν μπορούσα να κουνηθώ.
Σκεφτόμουν ακόμα "Κι αν;"
Και λέει ο πατέρας μου "Είσαι καλά; Θα το κάνεις;"
Πήρα μια βαθιά ανάσα και ξεκίνησα.
Όταν την είδα έτσι όμορφη,
έβαλα τα κλάματα.
Ήταν μια όμορφη στιγμή.
-Ήταν σαν πριγκίπισσα. -Ναι.
Ήταν πανέμορφη. Κι ο Έρβιν.
-Σχεδόν έβλεπες το… -Ναι, ανακούφιση.
Ακριβώς.
Κάτι σαν "Την έχω. Όλα είναι σωστά. Όλα καλά".
Σας ανακηρύσσω συζύγους.
Μπορείς να φιλήσεις τη νύφη.
Το να ξέρω ότι ήμασταν μαζί
και θα χτίζαμε κάτι μαζί
ήταν υπέροχο συναίσθημα.
ΠΑΡΙΣΙ 18 ΟΚΤΩΒΡΙΟΥ 1991
ΠΡΟΕΤΟΙΜΑΣΙΑ ΝΒΑ
Αφού θα πηγαίναμε στο Παρίσι με τους Λέικερς
για να παίξουμε με γαλλικές ομάδες,
είπαμε "Ας κάνουμε εκεί τον μήνα του μέλιτος".
Χθες βράδυ. Θα το πάρω την άλλη φορά.
Είμαστε στον μήνα του μέλιτος, βλέπουμε αξιοθέατα.
Το βράδυ κάνουμε περιπάτους και περνάμε πολύ ωραία μαζί.
Αυτό μας γύρισε στα φοιτητικά μας χρόνια.
Είχα σταματήσει τα αντισυλληπτικά αρκετούς μήνες πριν,
επειδή σχεδιάζαμε να παντρευτούμε.
Όσο ήμασταν στο Παρίσι, νόμιζα ότι είχα κάποια σημάδια.
Λέω, ας κάνω ένα τεστ.
Δεν μπορούσαμε να το διαβάσουμε, γιατί ήταν στα γαλλικά.
Ήρθε μια καμαριέρα να καθαρίσει το δωμάτιο
και της έδειξα το στικ.
Και λέω…
Λέει"Oui, oui!"
Ήμουν πολύ χαρούμενος, το θέλαμε κι οι δύο.
Να κάνουμε ένα παιδί μαζί.
Επιτέλους είχα παντρευτεί την Κούκι και ήταν έγκυος.
Ήταν ώρα να ετοιμαστώ για τη σεζόν.
Η αποστολή ήταν να νικήσουμε τους Μπουλς.
ΓΚΑΡΙ ΒΙΤΙ ΓΥΜΝΑΣΤΗΣ
Νιώθαμε "Φίλε, αυτό… Αυτή η ομάδα που έχουμε τώρα…
Ναι, θα ξαναπάμε τελικό".
Είχαμε δώσει έξι από τους οκτώ αγώνες της προετοιμασίας.
ΣΟΛΤ ΛΕΪΚ ΣΙΤΙ 26 ΟΚΤΩΒΡΙΟΥ 1991
Πήγαμε στο Σολτ Λέικ. Φτάσαμε στο ξενοδοχείο.
Βρήκα μηνύματα να καλέσω στο γραφείο.
Μιλάω με τον Τζέρι. "Στείλε τον Μάτζικ πίσω".
"Γιατί;"
"Δεν μπορώ να σου πω. Τον θέλουμε εδώ.
Τώρα".
Ο Τζέρι δεν μου είχε ξαναμιλήσει έτσι.
Σε στιλ "Ξέρω κάτι που θέλω να μάθεις".
Λέω "Εντάξει". Τον φωνάζω.
Του λέω "Επιστρέφεις πίσω".
Λέω "Εντάξει. Γιατί;"
Λέει "Δεν ξέρω. Είπε μόνο ότι πρέπει να γυρίσεις".
Λέω "Θα γυρίσουμε αμέσως μετά τον αγώνα.
Γιατί να μην τον δω αύριο;"
Λέει "Όχι, πρέπει να γυρίσεις τώρα".
Με πήρε ο δρ Μέλμαν. Λέει…
ΛΟΝ ΡΟΟΥΖΕΝ ΑΤΖΕΝΤΗΣ
"Πρέπει να γυρίσει από τη Γιούτα". "Γιατί;" "Δεν μπορώ να σου πω".
"Πρέπει να γυρίσει". "Μπορεί να παίξει;" "Όχι".
ΔΡ ΜΑΪΚΛ ΜΕΛΜΑΝ ΓΙΑΤΡΟΣ ΛΕΪΚΕΡΣ
"Πρέπει να γυρίσει. Δεν γίνεται να συμμετάσχει.
Θα τον δω στο γραφείο μου μόλις έρθει".
Ήμασταν στη Γιούτα, θα έπαιζε ο Μάτζικ,
αλλά φτάνουμε στο γήπεδο κι ο Μάτζικ λείπει. Είχε γυρίσει στο Λ.Α.
Είχε γρίπη. Ίωση. Κάτι τέτοιο.
Είχαμε κάνει τις εξετάσεις της προετοιμασίας.
Αν υπήρχε κάτι,
θα είχε φανεί σε εκείνες τις εξετάσεις.
Καρκίνος; Δηλαδή, τι είχε;
ΛΟΣ ΑΝΤΖΕΛΕΣ
Πήγα απευθείας στον δρα Μέλμαν.
Το γραφείο του ήταν στον τρίτο όροφο.
Ήταν περίπου 5:30 η ώρα. Δεν υπήρχε κανείς στην αναμονή.
Ανοίγει ο δρ Μέλμαν και λέει "Έρβιν, έρχεσαι;"
Μπορώ να κλείσω τα μάτια μου και να θυμηθώ ακριβώς πώς ήταν το γραφείο
και πού κάθονταν εκείνος κι ο Λον.
Κάθισα και…
κατάλαβα ότι κάτι συνέβαινε από την έκφραση στο πρόσωπό του.
Ανοίγει το συρτάρι του γραφείου του,
τραβάει έναν φάκελο της FedEx και βγάζει ένα έγγραφο.
Και…
Και λέει "Έχω δυσάρεστα νέα. Έχεις HIV".
ΑΝΙΧΝΕΥΘΗΚΑΝ ΑΝΤΙΓΟΝΟ HIV-1 ΚΑΙ ΑΝΤΙΣΩΜΑΤΑ HIV-1/HIV-2.
ΥΠΑΡΧΟΥΝ ΕΡΓΑΣΤΗΡΙΑΚΕΣ ΕΝΔΕΙΞΕΙΣ ΛΟΙΜΩΞΗΣ HIV
Έκατσα σιωπηλός.
Δεν το πίστευα.
Είχα μείνει άναυδος.
Λέω "Είσαι σίγουρος;"
Μόλις συνήλθα, λέω
"Εντάξει. Τι σημαίνει αυτό;
Θα πεθάνω;"
Λέει "Δεν ξέρουμε ακόμα".
"Να σου πω τι με ανησυχεί.
Έχω γυναίκα, είναι έγκυος.
Τι θα της πω;"
Θα ζούσαμε μια ζωή σαν παραμύθι,
και μόλις είχα μάθει ένα καταστροφικό νέο.
Κάθομαι στην καρέκλα και σκέφτομαι "Θεέ μου.
Πώς θα πάω σπίτι να της το πω;"
Ήξερα ότι θα τη διέλυε αυτό, θα την πλήγωνε πολύ.
Ήμουν σπίτι κι ετοιμαζόμουν να δω τον αγώνα.
Χτύπησε το τηλέφωνο.
Ήταν ο Έρβιν.
Είπε "Έρχομαι σπίτι. Θα σου πω γιατί όταν έρθω".
Ήξερα ότι ήταν κάτι σοβαρό, για να μην παίζει στον αγώνα.
Ήταν βασανιστική αναμονή.
Ίσως ό,τι πιο δύσκολο έχω κάνει στη ζωή μου.
Να λες σε κάποιον που αγαπάς
και σε αγαπάει…
Όταν μπήκε μέσα, με κοίταξε
και είπε "Πρέπει να μιλήσουμε.
Δεν ξέρω πώς να το πω, οπότε απλώς θα το πω.
Βγήκα θετικός στον ιό HIV, τον ιό που προκαλεί AIDS".
Έβαλε τα κλάματα και…
αυτό μου ράγισε την καρδιά.
Μου ράγισε την καρδιά.
"Θεέ μου. Θα πεθάνεις;"
Όσοι ξέραμε που κόλλησαν, είχαν πεθάνει.
Λέει "Τι σημαίνει αυτό για μένα;
Τι σημαίνει για το μωρό;" Δεν ήξερα τι να της πω.
Θεέ μου. Το μωρό μου.
Τι θα γίνει με το μωρό μου;
Τι θα του συμβεί;
Είπα "Όχι".
ΚΡΙΣΤΙΝ ΤΖΟΝΣΟΝ ΜΗΤΕΡΑ
"Αστειεύεσαι".
Τότε κανείς δεν ήξερε.
ΛΑΡΙ ΤΖΟΝΣΟΝ ΑΔΕΡΦΟΣ
Όλοι ήξεραν μόνο τον θάνατο.
Ετοιμαζόμασταν να φάμε,
πήρα την τσάντα μου και μπήκα στο αμάξι.
Έκλαιγα. Και προσευχόμουν. Έκλαιγα και προσευχόμουν.
Λες και με είχαν χτυπήσει στο στομάχι με ρόπαλο.
Ήμασταν όλοι καταρρακωμένοι, αλλά όταν είδα έτσι τους γονείς μου,
δεν μπορούσα να το αντέξω.
ΚΙΜΠΕΡΛΙ ΤΖΟΝΣΟΝ ΡΕΪ ΑΔΕΡΦΗ
Έλεγα "Κύριε, μην πάρεις το παιδί μου.
Μην πάρεις το παιδί μου, Κύριε. Σε εκλιπαρώ".
Έκλαιγα. Χρειαζόμουν μια στιγμή να μείνω μόνη μου και…
ΠΕΡΛ ΤΖΟΝΣΟΝ ΑΔΕΡΦΗ
Χτύπησε το τηλέφωνο. Η μητέρα μου μίλησε για λίγο.
ΑΝΤΡΕ ΤΖΟΝΣΟΝ ΓΙΟΣ
Και είπε "Θέλει να σου μιλήσει ο πατέρας σου".
Θυμάμαι ότι προσπαθούσε να το εξηγήσει.
Ξέρεις "Κόλλησα αυτόν τον ιό, τον HIV.
Οι γιατροί δεν ξέρουν πολλά.
Θα γίνω καλά".
Μετά μίλησα με τη μητέρα μου. Προσπαθούσα να καταλάβω τι ήταν.
Μιλήσαμε με γιατρούς. Εκείνοι έλεγαν "Πέρνα μαζί του όσο χρόνο μπορείς,
γιατί δεν θα… Μάλλον θα ζήσει μόνο λίγα χρόνια ακόμα".
27 ΟΚΤΩΒΡΙΟΥ 1991
Το επόμενο πρωί ξυπνήσαμε και πήγαμε στον γιατρό.
Μου έκανε εξετάσεις.
Περιμέναμε μέρες για το αποτέλεσμα.
Ήταν βασανιστικό να μην ξέρεις.
Η χειρότερη περίοδος της ζωής μου.
Να περιμένω και να περιμένω και να σκέφτομαι…
τους γονείς μου, τ' αδέρφια μου, τον γιο μου τον Άντρε.
Να τακτοποιήσω τις υποθέσεις μου;
Νόμιζα ότι ήμουν μπροστά στον θάνατο.
Δεν κοιμόμουν. Σκεφτόμουν μόνο…
"Είναι η τελευταία φορά που την αγκαλιάζω;"
Ήρθαν μαζί με την Κούκι.
Έφτασαν, άνοιξε η πόρτα.
Μόνο δάκρυα.
Τι να κάνεις; Τι να πεις;
Λέει ο Έρβιν "Πάμε εμείς οι δύο.
Πάμε μια βόλτα στην παραλία".
Περπατούσαμε κι άρχισε να μιλά.
Του έλεγα "Αν συμβεί κάτι,
να προσέχεις την οικογένειά μου".
"Φαντάζομαι ότι πρέπει να σταματήσω το μπάσκετ".
Και σε κάποια φάση είπε "Δεν ξέρω αν θέλω να ζήσω.
Ας το τελειώσω καλύτερα. Ας…"
30 ΟΚΤΩΒΡΙΟΥ 1991
Στείλαμε το αίμα του στον δρα Ντέιβιντ Χο,
στο Ινστιτούτο AIDS Άαρον Ντάιαμοντ.
Ασχολήθηκα με τον HIV και το AIDS από το 1980.
Μεγάλωσα στο Λος Άντζελες
κι από έφηβος είμαι οπαδός των Λέικερς.
ΔΡ ΝΤΕΪΒΙΝΤ ΧΟ ΕΡΕΥΝΗΤΗΣ
Ποιος δεν ήξερε, λοιπόν, ποιος είναι ο Μάτζικ;
Τηλεφώνησε και είπε "Ο Έρβιν είναι πολύ άρρωστος.
Τα Τ κύτταρα είναι στο 203".
Σε εκείνο το σημείο βρίσκεσαι στο όριο.
Από τα 200 και κάτω έχεις AIDS.
Ήταν πολύ ανησυχητικό.
Προφανώς ήταν κοντά στο όριο
κάτω από το οποίο θα ήταν επιρρεπής σε πολλές μολύνσεις.
Μιλήσαμε για προσδόκιμο ζωής.
Δύο, τρία χρόνια το πολύ.
Δεν ήμουν αισιόδοξος
ότι με κάτω από 200 Τ κύτταρα θα ζούσε άλλα πέντε χρόνια.
Τα Τ κύτταρα βοηθούν το ανοσοποιητικό να αντιμετωπίσει διάφορες λοιμώξεις,
να φτιάξει αντισώματα, να φτιάξει κι άλλα φονικά Τ κύτταρα.
Όταν μειώνεται αυτός ο πληθυσμός,
o HIV στοχεύει στον ενορχηστρωτή της ανοσοαπόκρισης.
Ως εκ τούτου, το άτομο δεν μπορεί να ελέγξει την επίθεση
των διαφόρων παθογενών παραγόντων που έχουμε στο περιβάλλον.
ΔΡ ΑΝΤΟΝΙ ΦΑΟΥΤΣΙ ΔΙΕΥΘΥΝΤΗΣ NIAID
Έχω εμπλακεί στην αντιμετώπιση της πανδημίας
από τις πρώτες εβδομάδες που μάθαμε ότι υπήρχε μια νέα ασθένεια.
Η πρόοδος τα τελευταία δέκα χρόνια στη μοριακή βιολογία
έχει επιτρέψει στους επιστήμονες στο NIH
και στα συνεργαζόμενα πανεπιστήμια σε όλη τη χώρα
να μπορέσουν να χαρτογραφήσουν το γονιδίωμα του ιού του AIDIS.
Ήταν κρίσιμη εποχή το 1991,
γιατί δεν είχαμε ακόμα τα καλύτερα φάρμακα.
Αν γινόταν έγκαιρα η διάγνωση, ίσως ήσουν τυχερός.
Η συμβουλή μου ήταν να χρησιμοποιήσουμε τα υπάρχοντα φάρμακα για επιβράδυνση,
για να διατηρήσουμε το ανοσοποιητικό όσο περισσότερο μπορούσαμε.
Και στο μέλλον θα έρχονταν καλύτερα φάρμακα.
Τότε υπήρχε μόνο ένα φάρμακο, το AZT.
Κι έπρεπε να παίρνεις πέντε, τρεις φορές τη μέρα.
Είχε σημαντικές παρενέργειες.
Το ΑΖΤ προκαλούσε ναυτία, έμετο, αναιμία.
Δεν ξέραμε αν η σωματική καταπόνηση
που υφίστατο ένας επαγγελματίας αθλητής
θα έβλαπτε την υγεία του.
Ο δρ Χο είπε "Δεν μπορεί να παίζει άλλο μπάσκετ.
Τέλος το μπάσκετ".
Δεν το είπε ούτε στους συμπαίκτες του.
Μιλήσαμε με τον Έρβιν και την Κούκι.
Στην αρχή, η Κούκι έλεγε
"Δεν θα το δημοσιοποιήσουμε.
Θα πούμε απλώς ότι σταματάει το μπάσκετ".
Μπορούσα να αντέξω να το παλεύουμε μέρα με τη μέρα, ιδιωτικά,
αλλά δεν ένιωθα καλά να το πούμε σε όλο τον κόσμο.
Αν το λέγαμε στον κόσμο, θα άρχιζαν να μας φέρονται αλλιώς.
Δεν θα μας ήθελαν κοντά τους.
Θα φοβούνταν να μας αγγίξουν. Ξέρεις, τέτοια πράγματα.
Πρέπει να είσαι ανοιχτός στον Τύπο…
ΤΖΕΡΙ ΓΟΥΕΣΤ ΠΡΟΕΔΡΟΣ ΛΕΪΚΕΡΣ
και να τον ενημερώνεις.
Δεν είναι ανάγκη να λες τα πάντα.
Αυτό, όμως, θα γινόταν εθνική είδηση, παγκόσμια είδηση.
"Τι θα πούμε;"
Γιατί όλοι με ρωτούν.
"Θα πούμε ότι έχουμε γρίπη".
Στα αθλητικά νέα, αρχίζει απόψε το ΝΒΑ.
Η κανονική σεζόν ξεκινά με 12 παιχνίδια.
1η ΝΟΕΜΒΡΙΟΥ 1991
Θα συνεχίσει να οδηγεί το Σικάγο σε νίκες ο Air Jordan;
Ο Τζόνσον ήρθε στην προπόνηση προχθές,
έχοντας χάσει τους τρεις πρώτους αγώνες λόγω γρίπης.
Μίλησε στον Τύπο και είπε ότι ελπίζει να επιστρέψει σύντομα στους αγώνες.
Δεν θες να τραβήξεις κάτι ή να χτυπήσεις επειδή έχεις χάσει προπονήσεις.
Αφού έχω χάσει προπονήσεις, πρέπει να γυμναστώ λίγο πρώτα.
Να εξασφαλίσω ότι θα είμαι σε φόρμα.
Κοιτώντας γύρω, ήδη…
-Νιώθεις καλύτερα, φίλε; -Νιώθω καλύτερα.
-Θα παίξεις απόψε; -Θα μου λείψετε.
-Εγώ θα σου λείψω; -Θα μου λείψεις.
-Τα λέμε τα Χριστούγεννα. -… για απόψε.
Έγινε. Τι γίνεσαι;
Υπήρχαν ερωτήματα κάθε μέρα.
Κάθε μέρα που περνούσε,
υπήρχαν όλο και περισσότερες αμφιβολίες για την ιστορία με τη γρίπη.
Υπήρχε απορία στα μέσα.
Ο ΜΑΤΖΙΚ ΧΑΝΕΙ ΤΗΝ ΑΡΧΗ ΤΗΣ ΣΕΖΟΝ
Θέλαμε να δείξουμε σεβασμό και να πιστέψουμε ό,τι μας έλεγαν,
αλλά λέγαμε "Μισό λεπτό".
ΡΑΝΤΙ ΚΕΡΝΤΟΥΝ ΡΑΔΙΟΦΩΝΙΚΟΣ ΠΑΡΑΓΩΓΟΣ
Δεν κυνηγάμε τα πάντα.
Αν κάποιος χτυπήσει το νύχι του ή κάτι τέτοιο
ή έχει στομαχικά, δεν σκεφτόμαστε ότι είναι κάτι άλλο.
Αλλά εδώ υπήρχε κάτι που δεν μας έλεγαν.
Ο κόσμος είχε αρχίσει…
Να ψιθυρίζουν και να λένε "Μπα, όχι, δεν θα είναι τίποτα".
Έλεγα ψέματα στην οικογένειά μου. Στην ομάδα μου. Στον προπονητή μου.
Έλεγα ψέματα σε όλο τον κόσμο. Λέγαμε ψέματα σε όλο τον κόσμο.
Κάθε πρωί ξυπνούσα με τον φόβο
"Θεέ μου. Το έχει και σήμερα".
Κάθε μέρα έλεγα "Εντάξει, θα βγάλουμε κι αυτήν τη μέρα.
Με τη βοήθεια του Κυρίου, θα βγάλουμε κι αυτήν τη μέρα.
Πρέπει να έχουμε πίστη, θα τα καταφέρουμε".
3 ΝΟΕΜΒΡΙΟΥ 1991
Πήγαμε για τα αποτελέσματα.
Νόμιζα ότι θα λιποθυμήσω.
Είπαν "Τα καλά νέα είναι ότι εσύ δεν έχεις.
Αν δεν έχεις εσύ, δεν έχει ούτε το μωρό".
Φίλε, πήρα τα αποτελέσματα.
Αγκαλιαστήκαμε.
Πήγα πίσω…
κι έκλαιγα σαν μωρό.
Ένιωθα πως είχα λόγο να ζήσω.
Μετά έπρεπε να βρω κάποιον που ζούσε με αυτήν την ασθένεια,
για να με βοηθήσει να καταλάβω πώς θα ήταν το ταξίδι μου.
Πώς θα ήταν η καθημερινότητά μου.
Σας παρουσιάζω μια γυναίκα που έχει εμπνεύσει εκατομμύρια
και ζει με τον ιό HIV εδώ και 11 χρόνια.
Η συνιδρύτρια του Παιδιατρικού Ιδρύματος για το AIDS, η Ελίζαμπεθ Γκλέιζερ.
Επικοινώνησα με την Ελίζαμπεθ Γκλέιζερ, είχα διαβάσει ένα άρθρο της.
Και ήθελα να τη γνωρίσει ο Έρβιν.
Πριν από 11 χρόνια…
στη γέννα του πρώτου μου παιδιού,
είχα αιμορραγία και μου έκαναν μετάγγιση τριών λίτρων αίματος.
Τέσσερα χρόνια αργότερα, έμαθα ότι είχα μολυνθεί από τον ιό του AIDS
και είχα μολύνει, εν αγνοία μου, και την κόρη μου, την Αριέλ,
μέσω του μητρικού γάλακτος,
και τον γιο μου, τον Τζέικ, στη μήτρα.
Συζητούσα με τον Λον
και προσπαθούσα να αποφασίσω τι θα κάνω.
Συζητούσαμε τα υπέρ και τα κατά, να το αποκαλύψουμε ή όχι…
Να το πούμε στον κόσμο;
Τη ρώτησα. "Τι να κάνω;"
Και ήθελε… Δεν δίστασε καθόλου. "Να το δημοσιοποιήσεις.
Θέλω να γίνεις το πρόσωπο της ασθένειας.
Θέλω να γίνεις το πρόσωπο του AIDS. Χρειαζόμαστε ένα πρόσωπο".
Όταν μας είπαν τα ιατρικά δεδομένα για εμάς…
η οικογένειά μας είχε τρία μέλη με AIDS ή που έφεραν τον ιό HIV.
Ο γιατρός μας είπε "Μην το πείτε πουθενά. Ο κόσμος δεν είναι έτοιμος για εσάς".
Λέει "Ο Μάτζικ Τζόνσον θα σώσει τη ζωή του γιου μου.
Εγώ δεν θα ζήσω. Η κόρη μου έχει πεθάνει.
Θα σώσει τη ζωή του Τζέικ.
Θα δώσει ένα όνομα και ένα πρόσωπο σε όλο αυτό".
Όταν τη γνωρίσαμε, μας έδωσε ελπίδα
και μόνο με την παρουσία της.
Επειδή ήταν θυμωμένη και έλεγε
"Εμπλακείτε όσο περισσότερο μπορείτε.
Εμπλακείτε με αυτούς που ψάχνουν τη θεραπεία.
Εμπλακείτε για να στηρίξετε όσους νοσούν.
Απλώς εμπλακείτε. Νοιαστείτε".
Συνειδητοποίησα ότι ο Θεός σε βάζει σε μια θέση για κάποιον λόγο.
Πιστεύω ότι σκοπός Του ήταν
να γίνουμε το πρόσωπο της ασθένειας, να βγούμε εκεί έξω,
να στηρίξουμε και να σώσουμε όσο περισσότερους μπορούσαμε.
Έτσι, στο σπίτι μου, στις 6 Νοεμβρίου, είπαμε
"Θα δώσουμε συνέντευξη Τύπου στις 8 Νοεμβρίου.
Θέλουμε μια μέρα να οργανωθούμε".
Τέλεια. Έγινε.
Θα έχουμε τον χρόνο, κι ο Έρβιν κι εμείς, να οργανωθούμε σωστά.
7 ΝΟΕΜΒΡΙΟΥ 1991
Μια μέρα σαν όλες.
Ετοιμαζόμουν για τη συνέντευξη Τύπου. Πήγα νωρίς στο γραφείο.
Γύρω στις 9:00 το πρωί με παίρνει ένας ραδιοφωνικός ρεπόρτερ.
Λέει "Λον, έχω μια αναφορά ότι ο Έρβιν έχει AIDS".
Με κάλεσε στο γραφείο του ο διευθυντής ειδήσεων.
Μου λέει "Έχουμε μια πληροφορία.
Ο Μάτζικ έχει HIV και θα αποσυρθεί".
Έπιασα αμέσως το τηλέφωνο.
Είπα "Ράντι, σε παρακαλώ, μην κυκλοφορήσεις την πληροφορία.
Θα σε ξαναπάρω,
αλλά, σε παρακαλώ, μην κυκλοφορήσεις την πληροφορία".
"Πες μου αν έχει κάποια βάση".
Δεν είπε όχι.
Όταν ήρθε η πληροφορία και φαινόταν έγκυρη,
εξηγήθηκαν πολλά.
Εξηγήθηκε γιατί δεν είχαμε μάθει τίποτα.
Γιατί τα πάντα τύλιγε ένα μυστήριο.
Ενώ ήμουν στο αυτοκίνητο, βγάλαμε την είδηση.
Ένιωσα ότι ο κόσμος μου τελείωνε.
Ο φίλος μου θα το δημοσιοποιήσει.
Κάναμε προπόνηση στο Λογιόλα
και μου τηλεφώνησε ο Τζέρι Γουέστ.
Μου λέει "Έχουμε διαρροή.
Υπάρχει ένας ραδιοφωνικός παραγωγός που λέει ότι ο Μάτζικ έχει HIV.
Βγάλ' τους όλους από το γυμναστήριο".
Έρχεται ο Γκάρι Βίτι στη μέση της προπόνησης και λέει
"Μπείτε στα αμάξια σας και πηγαίνετε κατευθείαν στο Forum.
Μη σταματήσετε. Μη μιλήσετε σε κανέναν".
Είπα "Ακυρώστε τα πάντα.
Ελάτε στο Forum.
Αυτό που θα ακούσετε θα σας αλλάξει τη ζωή".
Πήγα απευθείας στο Forum.
Είπαν "Ο Έρβιν δίνει συνέντευξη Τύπου. Θα ήθελε να είσαι εκεί".
ΚΑΡΙΜ ΑΜΠΝΤΟΥΛ-ΤΖΑΜΠΑΡ ΛΕΪΚΕΡΣ
"Θα έρθεις; Είναι σημαντικό". Δεν μου έλεγαν.
Εντέλει, μαζεύτηκαν όλοι εκεί
και πήγαμε στα αποδυτήρια.
ΑΠΟΔΥΤΗΡΙΑ ΛΕΪΚΕΡΣ ΜΟΝΟ ΠΑΙΚΤΕΣ
Δεν ήμουν έτοιμος να αποσυρθώ.
Δεν ήμουν έτοιμος να τους αποχαιρετήσω.
ΤΖΟΝΣΟΝ
Το χειρότερο ήταν που ήξερα
πως δεν θα ήμουν πια στον πόλεμο μαζί τους.
Γύρισε το δωμάτιο,
αγκάλιασε έναν έναν τους παίκτες και τους ψιθύρισε κάτι στο αυτί.
Μας είπε απευθείας όλα όσα συνέβαιναν.
Έκλαιγαν όλοι.
Ήταν συγκλονιστικό. Ήθελα να είμαι δίπλα του.
Εκείνος ήταν πάντα δίπλα μου.
Δεν πιστεύαμε αυτό που ακούγαμε.
Μείναμε καθισμένοι. Μουδιασμένοι.
Είναι ο αδερφός σου.
Έχεις περάσει χρόνια ολόκληρα μαζί του.
Κι ακούς αυτά τα λόγια να βγαίνουν από το στόμα του αδερφού σου.
Νιώθεις συντετριμμένος.
Έβαλα τα κλάματα. Είπα "Πώς έγινε αυτό;"
Οι περισσότεροι σκεφτόμασταν "Έρχεται ο θάνατος".
Νιώθαμε μουδιασμένοι.
Το ακούς στις ειδήσεις,
αλλά δεν περιμένεις να συμβεί σε κάποιον
με τον οποίο περνάς τόσο χρόνο μαζί, ο οποίος είναι οικογένεια.
Και…
μετά ανέβηκε και το είπε στον κόσμο.
Εντάξει, θα έρθει εδώ.
Περιμένουμε ακόμα.
Προφανώς η ανυπομονησία γίνεται όλο και πιο έντονη.
Θα θέλαμε μια απάντηση κάποια στιγμή.
Πείτε μας γρήγορα τι συμβαίνει εδώ.
Υπάρχει πολλή ένταση.
Η διεύθυνση των Λέικερς, ο Τζέρι Μπας, ιδιοκτήτης της ομάδας.
Έρχεται κι ο Μάτζικ Τζόνσον προς το πόντιουμ.
Ας ακούσουμε τον Μάτζικ.
Αρχικά, να σας καλησπερίσω.
Εξαιτίας του…
του ιού HIV με τον οποίο μολύνθηκα,
θα πρέπει να αποσυρθώ από τους Λέικερς, σήμερα.
Αρχικά θέλω να ξεκαθαρίσω
ότι δεν έχω νοσήσει από AIDS.
Γιατί ξέρω ότι πολλοί από εσάς θέλουν να το ξέρουν αυτό.
Όμως, ο ιός HIV…
Θέλω μόνο να πω ότι θα μου λείψει να παίζω.
Και…
στο εξής θα μιλάω ανοιχτά για τον ιό HIV.
Είναι άλλη μία πρόκληση, άλλο ένα κεφάλαιο στη ζωή μου που…
Είναι σαν να βρίσκεσαι με την πλάτη στον τοίχο.
Πιστεύω ότι πρέπει απλώς να ορμήξεις μπροστά.
Κι εγώ ορμάω.
Ξεκινάμε απόψε με την τύχη ενός ανθρώπου.
Το αστέρι του μπάσκετ, ο Μάτζικ Τζόνσον, επιβεβαίωσε πριν λίγο…
Τα νέα είναι σοκαριστικά και αναπάντεχα.
Δύσκολο να το κατανοήσουμε, ακόμα και τώρα που το μεταδίδουμε.
Η επίσημη δήλωση έγινε πριν λίγο.
Η εντυπωσιακή καριέρα ενός από τους διασημότερους αθλητές τελείωσε.
Είναι μόνο 32 ετών.
Ο κόσμος παντού δεν μιλάει για τίποτα άλλο
εκτός από τον σουπερστάρ μπασκετμπολίστα Μάτζικ Τζόνσον.
Ο Μάτζικ με πήρε και μου είπε τα νέα.
Ένιωσα όπως και όλη η Αμερική.
Σοκαρίστηκα, ένιωσα συντετριμμένος.
Να συμβαίνει από το πουθενά κάτι τέτοιο. Είναι…
Χθες ήταν μια άσχημη μέρα.
ΤΣΑΡΛΣ ΜΠΑΡΚΛΕΪ 76ερς
Ξέρω ότι δεν πέθανε, αλλά είναι σαν να χάσαμε έναν αδερφό,
κάποιον στην οικογένεια.
Καθόμουν στο γραφείο μου και έκλαιγα.
Άναυδος. Ξέσπασα σε κλάματα.
Επειδή όλοι πιστεύαμε ότι ήταν καταδικασμένος σε θάνατο.
Είναι ζωντανός, αλλά όχι πολύ καλά τώρα.
Και δεν θέλουμε να του κάνουμε νεκρολογία.
Σπαρακτικό.
Όχι μόνο λόγω της…
ΠΡΟΕΔΡΟΣ ΜΠΑΡΑΚ ΟΜΠΑΜΑ
της εκπληκτικής καριέρας του,
αλλά επειδή η χαρά και το μεταδοτικό χαμόγελό του
είχαν συνδεθεί άρρηκτα με τον πολιτισμό μας.
Πολλοί θέλουν να είναι φίλοι σου
όταν είσαι κάτω από το καλάθι και μοιράζεις ασίστ κι ωραίες πάσες.
Αλλά εδώ ανακαλύπτεις ποιοι είναι πραγματικοί φίλοι σου.
Αν θέλει πραγματικά να επιμορφώσει, θα ήταν πρέπον,
όχι με την έννοια του κουτσομπολιού ούτε από κάποια ανάρμοστη αδιακρισία,
αλλά με κάποιον τρόπο θα ήταν πρέπον να συζητήσει το σεξουαλικό παρελθόν του,
να γνωστοποιήσει πώς μολύνθηκε.
Πώς το κόλλησε;
Γιατί είναι τόσο σημαντικό; Γιατί έχει σημασία πώς το κολλάς;
Κρίνουμε τους ανθρώπους με HIV με βάση το πώς κόλλησαν.
Μέχρι τώρα, σε αυτήν τη χώρα πιστεύαμε πως είναι
η ασθένεια των γκέι και των ναρκομανών.
Ο ΜΑΤΖΙΚ ΔΡΑΠΕΤΕΥΕΙ ΣΤΗ ΧΑΒΑΗ
Η περιέργεια για το AIDS
συνήθως περιορίζεται σε μία επιθετική ερώτηση.
"Πώς το κόλλησε;"
Ο Τζόνσον μιλά για τη ζωή του και λέει
"Προσπαθούσα να συνευρεθώ με όσες περισσότερες γυναίκες μπορούσα,
συνήθως χωρίς προστασία".
Ο ΜΑΤΖΙΚ ΔΕΝ ΕΙΝΑΙ ΗΡΩΑΣ
Δεν υπάρχει ηθικό δίδαγμα
και μήνυμα πρόληψης το οποίο θα έπρεπε να μεταφέρει;
Όταν έμαθα ότι έχει AIDS,
μάλλον δεν θα φοράω πια τη φανέλα του.
Η ΕΡΓΕΝΙΚΗ ΖΩΗ ΟΔΗΓΗΣΕ ΣΤΟ AIDS ΑΡΝΕΙΤΑΙ ΟΜΟΦΥΛΟΦΙΛΙΚΗ ΣΧΕΣΗ
Έπρεπε να αποδεχτώ ότι ήταν κι αυτό στο παιχνίδι.
Δεν έπρεπε να θυμώνω, παρόλο που θύμωνα.
Σκεφτόμουν "Τι κάνεις καθισμένη στον καναπέ όλη μέρα;
Δεν είσαι έτσι εσύ".
Τρία στα οκτώ σουτ για τον Λάρι. Τρία…
Δεν είναι η ίδια ομάδα όπως όταν έκανε παιχνίδι ο Μάτζικ.
Δεν υπάρχει αμφιβολία.
Είχα βυθιστεί στην αυτολύπηση.
Είχα ανάγκη να ξανανιώσω την αγάπη.
Χρειαζόσουν κάτι για να νιώσεις καλύτερα
με τα νέα δεδομένα της ζωής με HIV.
Κανείς δεν λέει ακριβώς πώς μολύνθηκε ο Μάτζικ με τον ιό,
αλλά το θέμα είναι ότι σκοπεύει να κάνει κάτι,
ως εκπρόσωπος της έρευνας κατά του AIDS και του κινήματος για το ασφαλές σεξ.
Αυτό ξεκινά απόψε,
με την εμφάνισή του στο The Arsenio Hall Show.
Χτυπά το τηλέφωνο, το σηκώνω κι είναι ο Μάτζικ.
Λέει "Θέλω να έρθω απόψε στην εκπομπή και να μιλήσω στην Αμερική".
Λέω "Να μην το κάνουμε στον Λάρι Κινγκ;"
Λέει "Όχι, εσύ πρέπει να το κάνεις.
Πρέπει να το κάνουμε μαζί".
ΑΡΣΕΝΙΟ ΧΟΛ ΚΩΜΙΚΟΣ
"Βοήθησέ με να ζήσω για πάντα". Δεν θα το ξεχάσω ποτέ.
"Βοήθησέ με να ζήσω για πάντα".
Και βγήκε.
Θυμάμαι για πόση ώρα τον χειροκροτούσαν.
Φοβερό.
Ήθελα να ακούσω τον βρυχηθμό του πλήθους άλλη μία φορά.
Και τον άκουσα.
Χρειαζόμουν κάτι για να νιώσω καλύτερα με τη νέα συνθήκη της ζωής με HIV.
Αυτό μου το έδωσε ο Αρσένιο.
Ένιωσα πάρα πολύ καλύτερα.
Ένιωσα ότι θα είμαι καλά.
Δεν ήθελα να το κάνω,
επειδή ήξερα ότι υπήρχαν ερωτήσεις που έπρεπε να του κάνω.
Αλλά ως φίλος δεν ήθελα να ρωτήσω.
Μου είπε
"Μην κρατηθείς καθόλου.
Ρώτα ό,τι θα ρώταγες αν ήταν κάποιος άλλος στη θέση μου".
Προφανώς υπάρχουν κάποιοι που έχουν στην άκρη του μυαλού τους
ότι αυτή μπορεί να είναι ασθένεια από ομοφυλοφιλική σχέση.
Με κοίταξε στα μάτια και είπε
"Πρέπει να το πω σε όσο περισσότερους μπορώ,
γιατί ο κόσμος πιστεύει ότι είναι ασθένεια μόνο των γκέι.
Δεν πιστεύουν ότι μπορεί να την κολλήσει κανένας άλλος".
Ο πρόεδρος Μπους κάλεσε τον Μάτζικ να συμμετάσχει στην Εθνική Επιτροπή AIDS.
Ο Τζόνσον εξετάζει την προσφορά και μένει να αποφασίσει.
Του έγραψα ένα γράμμα, ένα προσωπικό γράμμα, πριν λίγο καιρό,
λέγοντας ότι αναγνωρίζω
ότι υπάρχουν πολλές ευκαιρίες για να υπηρετήσει την ανθρωπότητα
και θα ήθελα πολύ να είναι στην επιτροπή.
Πήγα στην Ουάσινγκτον και συνάντησα τον πρόεδρο Μπους.
Αποφάσισα να συμμετάσχω.
Υπάρχουν χρήματα, κεφάλαια, πρόληψη, έρευνα, περίθαλψη.
Θα του παρουσιάσω νούμερα που ενδεχομένως να τον αφήσουν άναυδο.
Ο "ΜΑΤΖΙΚ" ΣΤΗΝ ΕΠΙΤΡΟΠΗ
Αρχικά ήθελα να μάθω περισσότερα
όχι μόνο για την ασθένεια,
αλλά και για το πώς επηρεάζει τη μαύρη κοινότητα.
Ο Μάτζικ Έρβιν Τζόνσον μπήκε στην αίθουσα έχοντας νέο ρόλο.
Όχι εκείνον του αστέρα των Λέικερς,
αλλά αυτόν του μέλους της Εθνικής Επιτροπής AIDS.
Δεν έχουμε φωνή, Μάτζικ.
Δεν έχουμε κανέναν να μας υπερασπιστεί και να μιλήσει για τη ζωή μας.
Σε χρειαζόμαστε.
Ήταν πολύ διαφορετική εποχή το 1991.
Υπήρχαν άνθρωποι που δεν του έδιναν το χέρι, δεν τον αγκάλιαζαν.
Ακούω ότι μπορεί να το κολλήσεις από τις τουαλέτες.
-Ανησυχείς ποτέ; -Πιστεύω ότι δεν θα μου συμβεί.
Ας αφήσουμε στην άκρη τις προκαταλήψεις για όσους μολύνονται.
Ας το δούμε όπως είναι.
Είναι μια ασθένεια που μεταδίδεται
με συγκεκριμένους τρόπους, και είμαστε βέβαιοι γι' αυτό,
ενώ δεν μεταδίδεται με κάποιους άλλους τρόπους, κι είμαστε επίσης βέβαιοι.
Και πρέπει να το τονίζουμε στους πολίτες της χώρας.
Γινόμουν όλο και πιο έξυπνος.
Όλο και καλύτερος.
Ένιωθα ότι έπρεπε να βγαίνω μπροστά.
Ο κόσμος θέλει να βοηθήσει. Λένε "Θα συγκεντρώσουμε πολλά χρήματα,
θα επιμορφώσουμε τον κόσμο για τον HIV και το AIDS
και θα αυξήσουμε την ευαισθητοποίηση".
Πάντοτε ήμουν εξωστρεφής, έτσι κι αλλιώς,
οπότε δεν θα άφηνα τον HIV να με εμποδίσει να βγαίνω μπροστά.
Η ΕΚΚΛΗΣΗ ΤΟΥ ΜΑΤΖΙΚ
Ήξερε πάντα ποιος ήταν ο Έρβιν και ποιος ήταν ο Μάτζικ.
ΣΕ ΑΥΤΟΝ ΣΤΗΡΙΖΟΝΤΑΙ ΟΙ ΑΚΤΙΒΙΣΤΕΣ
Ήξερε πάντα ότι ήταν μια μοναδική ευκαιρία
για εκείνον να εκμεταλλευτεί το στάτους του
και να αναλάβει κάποιες ευθύνες
ως Μάτζικ Τζόνσον, πέρα από Έρβιν.
Κάποιοι άνθρωποι ήθελαν κι άλλο,
ήθελαν την ιστορία.
Εκείνος παραδέχτηκε τον τρόπο ζωής του.
Οι γυναίκες έχουν διάφορες φαντασιώσεις. Κάποιες θέλουν να πάνε με δύο, τρεις μαζί.
Μια φορά πήγα με έξι ταυτόχρονα. Αυτό…
-Έξι γυναίκες; -Ναι.
Αν με ρωτήσεις αν πέρασα καλά, ναι, πέρασα καλά.
Αλλά… το πληρώνεις.
Εσύ ήξερες για όλες αυτές τις γυναίκες;
Όχι ακριβώς. Ήταν από αυτά που…
Εμείς είχαμε σχέση εξ αποστάσεως
-για πολύ καιρό. -Ήσουν…
Ήταν από αυτά που δεν περιμένεις…
-Να κάνει… -Ναι.
Και όντας στο Λ.Α., όντας αυτός που είναι.
Δεν θύμωσα ποτέ πραγματικά.
Τα συναισθήματά μου πήγαν από τον φόβο του θανάτου
στο "Εντάξει, ας ανασάνουμε λίγο".
Μέρα με τη μέρα, για να βγάλουμε άκρη.
Όταν μας είπαν ότι πρέπει να κρατήσουμε τον Έρβιν υγιή,
ότι έχει να κάνει πολύ με το ανοσοποιητικό του,
φρόντισε να συνεχίσει το πρόγραμμα γυμναστικής του.
Έτρεχα κι έκανα βάρη το πρωί.
Έβρισκα γυμναστήρια να νοικιάζω,
στο UCLA, στο Sports Club/LA, τα σαββατοκύριακα, αργά το βράδυ.
Οπότε, είμαι…
Έπαιζα σχεδόν επτά μέρες τη βδομάδα.
Κάτσε…
Και πάλι ήθελα να κάνω τα πάντα για να επιμορφώσω τον κόσμο.
Οι περισσότεροι φοβούνται να μιλήσουν για το AIDS.
Κι αυτό συντηρεί την άγνοια.
Ο Μάτζικ Τζόνσον, πιστεύω, έκανε περισσότερα απ' όλους…
ΠΡΟΕΔΡΟΣ ΜΠΙΛ ΚΛΙΝΤΟΝ
για να εξαλείψει το στίγμα.
Επειδή η χώρα τον αγαπούσε και τον σεβόταν.
Κι επειδή έβλεπαν ότι πάλευε ακόμα.
Πόση γοητεία ασκεί ο Έρβιν Μάτζικ Τζόνσον
στους φιλάθλους του μπάσκετ;
Σκεφτείτε το εξής.
Αποσύρθηκε στις 7 Νοεμβρίου, όταν βγήκε θετικός στον ιό HIV.
Κι όμως, το αποτέλεσμα της ψηφοφορίας των φιλάθλων
τον φέρνει δεύτερο καλύτερο γκαρντ στη Δυτική Περιφέρεια.
Πλησίαζε ο αγώνας All-Star.
Προηγείτο στην ψηφοφορία, μα δεν ήξερε αν θα τον άφηναν να παίξει.
Κάποιοι παίκτες φοβούνταν…
ΡΟΝΤ ΘΟΡΝ ΠΑΡΑΓΟΝΤΑΣ ΝΒΑ
να παίξουν μαζί του, γιατί σκέφτονταν το ενδεχόμενο κάποιου κοψίματος
και τον κίνδυνο να μολυνθούν.
Φόβος, άγχος και ερωτήματα από κάθε γωνιά,
συμπεριλαμβανομένων των επαγγελματιών αθλητών.
Υπήρχαν φήμες για πιθανό μποϊκοτάρισμα,
ΑΝΤΑΜ ΣΙΛΒΕΡ ΕΠΙΤΡΟΠΟΣ ΝΒΑ
μηνύσεις και τέτοια.
Διακυβεύονταν πολύ περισσότερα απ' όσα καταλάβαινα τότε.
Ένας αγώνας μπάσκετ είναι απίστευτα βίαιος. Οι συγκρούσεις, η επαφή…
Υπάρχει αίμα παντού.
Δεν θα ήθελα να είμαι εκεί και να παίζω με κάποιον που έχει HIV.
Τα χέρια των παικτών…
ΚΕΒΙΝ ΜΑΚΧΕΪΛ
είναι γεμάτα ουλές και γρατζουνιές από νυχιές.
Πόσες φορές δεν έχουμε χτυπήσει με τον αγκώνα κάποιον στο στόμα;
Και αιμορραγούν κι οι δύο.
Μπορεί να σου συμβεί κάτι, ακόμα κι αν οι πιθανότητες είναι μικρές.
Ήταν μια ανησυχία που είχαν πολλοί παίκτες.
Αλλά ήταν φίλος μου και ήθελα να παίξω εναντίον του.
Πάντα καλοδεχόμουν την ευκαιρία να παίξω κόντρα στον Μάτζικ Τζόνσον.
Έκανε μια εκπομπή με παιδιά.
Θυμάμαι ότι ξεκίνησε κι υπήρχαν αρκετά παιδιά που είχαν AIDS.
Το μήνυμά μου είναι ότι μπορεί να συμβεί και σ' εσάς.
Εγώ είμαι τρανό παράδειγμα.
Συνέβη επειδή έκανα σεξ χωρίς προφύλαξη.
Ήθελες να πεις κάτι;
Θέλω ο κόσμος να ξέρει ότι είμαστε φυσιολογικοί άνθρωποι.
Όχι, μην κλαις.
Δεν χρειάζεται να κλαις.
Είμαστε φυσιολογικοί άνθρωποι. Αλήθεια.
Και θες να σου φέρονται έτσι, σωστά;
Θες να παίζουν μαζί σου οι φίλοι σου;
Να σε φωνάζουν σπίτι τους, να έρχονται σ' εσένα,
να κοιμάστε ο ένας στο σπίτι του άλλου;
Έτσι; Ναι.
Δεν πειράζει που κλαις. Δεν πειράζει.
Δεν ήξερα ότι ήταν για εκείνον το ίδιο δύσκολο με όλους τους άλλους.
Κάποιοι δεν ήθελαν να είναι φίλοι του…
ΧΑΪΝΤΙΑ ΜΠΡΟΝΤΜΠΕΝΤ ΑΚΤΙΒΙΣΤΡΙΑ
δεν ήθελαν καμία σχέση μαζί του. Κι έλεγα
"Είναι ο Μάτζικ Τζόνσον".
Πώς μπορείς να είσαι τόσο κακός με κάποιον;
Όταν διαγνώστηκε με HIV ο Μάτζικ,
ο Ντέιβιντ το ανέλαβε ως σκοπό ζωής.
Είναι ένας θαρραλέος ήρωας και μια ηρωική πράξη.
Και δηλώσαμε όλοι τη στήριξή μας σ' αυτόν.
Εκτός από το να σταθεί δίπλα στον Μάτζικ,
είδε και τις ευρύτερες κοινωνικές προεκτάσεις του θέματος,
σε σχέση με την τεράστια προκατάληψη που υπήρχε.
Αφορά το παιχνίδι μας.
ΝΤΕΪΒΙΝΤ ΣΤΕΡΝ ΕΠΙΤΡΟΠΟΣ ΝΒΑ
Αλλά αφορά και την ανθρωπότητα, αφορά και τον Μάτζικ.
Οπότε, χωρίς να ζητήσω πολλές γνώμες,
γιατί φοβόμουν ότι θα μαζέψω πάρα πολλές,
είπα "Αυτό είναι. Θα παίξει".
Ο Μάτζικ Τζόνσον αποσύρθηκε από τους Λέικερς λόγω AIDS,
αλλά τώρα λέει ότι θα παίξει στο All-Star τον άλλο μήνα.
Όλοι ξέρουμε τι σημαίνει αυτό το παιχνίδι,
ειδικά για τους πρωτάρηδες παίκτες.
Αλλά η μαγεία της στιγμής ανήκει στον Έρβιν,
σπουδαία φιγούρα του μπάσκετ,
που οι φίλαθλοι νιώθουν ότι μπορούν να πλησιάσουν και να αγγίξουν.
Το νούμερο 32 ανυπομονεί να έρθει η Κυριακή.
Μόλις βγω στο γήπεδο,
τα πράγματα θα γίνουν μόνα τους με το που θα πατήσω στο παρκέ.
Το μπάσκετ δεν θα με εγκαταλείψει ποτέ.
Πήρα τον επίτροπο και είπα "Κύριε Στερν,
ακούστε. Έχετε τόσες εκδηλώσεις
στο γήπεδο του Ορλάντο,
αλλά πρέπει να μπω και να σουτάρω".
Λέει "Το γήπεδο δεν θα είναι ελεύθερο πριν τις 11:00, 12:00 το βράδυ".
Λέω "Τότε θα έρθω στις 11:00, 12:00 το βράδυ".
Πήγα κι έριχνα σουτ για ώρες.
Όταν πήγαμε στο Ορλάντο…
υπήρχαν πολλοί παίκτες που έλεγαν ότι θα μποϊκοτάρουν τον αγώνα.
Ότι δεν θα παίξουν.
Ζήτησα μια συνάντηση, στάθηκα μπροστά στους άλλους 23 παίκτες
και είπα "Δεν θα ψηφίσουμε.
Ο Μάτζικ θα παίξει στον αγώνα.
Και θα τον αγκαλιάσουμε.
Όχι μόνο θα τον αγκαλιάσουμε, αλλά θα τον καλωσορίσουμε κιόλας".
Σκέφτηκα ότι ήταν μεγάλη στιγμή.
ΑΪΖΕΪΑ ΤΟΜΑΣ ΠΙΣΤΟΝΣ
Κι ήθελα όχι μόνο να του σφίξουν το χέρι οι άλλοι παίκτες,
μα και να τον αγκαλιάσουν.
Στη 12η All-Star εμφάνισή του,
ο Έρβιν Μάτζικ Τζόνσον!
Το 42 διεκδικεί, την μπάλα παίρνει ο Μάτζικ.
Μάτζικ!
Ξεκινήσαμε χαλαρά.
Ο Ντένις Ρόντμαν με μάρκαρε τόσο στενά,
που βοήθησε τους άλλους παίκτες να πουν
"Εντάξει. Ο Ντένις τον πιέζει. Θα παίξουμε ανταγωνιστικά".
Όλοι οι φόβοι εξαφανίστηκαν.
Πλέον ήμουν στο στοιχείο μου.
Άρχισα τις τυφλές πάσες.
Τέλεια πάσα.
Άρχισα τα ψηλοκρεμαστά σουτ. Τα μπασίματα.
Αν μου δώσεις μια μπάλα, ξέρω τι να την κάνω.
Ξέρω να παίζω το παιχνίδι, και περνούσα καλά.
Έλεγα "Μου είχε λείψει".
Μάτζικ Τζόνσον.
Όποιος κι αν ήταν μπροστά μου,
αισθανόμουν ότι δεν θα αστοχούσα.
Και Τζόνσον! Δύο σερί για τον Μάτζικ.
Πάει για MVP.
Δεν θα ξεχάσω το τέλος.
Τρίποντο. Πάει μέσα; Μέσα! Αυτό είναι!
Υπήρχε λίγος χρόνος ακόμα κι όλοι οι παίκτες έτρεχαν.
Ήταν το ωραιότερο συναίσθημα στον κόσμο.
Έλεγαν "Αυτό ήταν. Τέλος παιχνιδιού.
Τελείωσε το σόου".
Μάτζικ, είσαι ο πολυτιμότερος παίκτης.
Είσαι ο πιο γενναίος άνθρωπος.
Η στιγμή σού ανήκει. Συγχαρητήρια.
Ο επίτροπος Ντέιβιντ Στερν κι εγώ, με εκείνον τον αγώνα,
αλλάξαμε το αφήγημα
για τον HIV και το AIDS σε όλο τον κόσμο.
Εκείνο το παιχνίδι άλλαξε τα πάντα για τον HIV και το AIDS.
Ο Μάτζικ έδωσε κουράγιο και σε άλλους που είχαν πληγεί από την ασθένεια.
Δεν ήταν θανατική καταδίκη,
έπρεπε να ασκήσουν πίεση στην κυβέρνηση
και στην ιατρική κοινότητα, για να πάρουν την ασθένεια στα σοβαρά.
Η δημιουργία της επιτροπής ήταν κάτι πολύ καλό.
Μα δεν υπήρχαν αρκετοί πόροι από πίσω.
Οι ιθύνοντες της επιτροπής δεν ήταν δοσμένοι στον στόχο.
Είχαν επικεντρωθεί στη λευκή κοινότητα
και όχι στη μαύρη και την ισπανόφωνη κοινότητα.
Τα ποσοστά του AIDS αυξάνονται πιο γρήγορα στις μειονότητες της Αμερικής.
Ο λόγος για τον οποίο η κοινότητά μας υποφέρει περισσότερο
είναι η έλλειψη υγειονομικής περίθαλψης.
Λες κι η κυβέρνηση λέει "Μπορούμε να τους κάνουμε στην άκρη,
δεν τους χρειαζόμαστε άλλωστε".
Κάποια στιγμή ένιωσε ότι τα πράγματα δεν κινούνται γρήγορα.
Δεν ασκούσαν όση επιρροή θα έπρεπε.
Είχα μια διαμάχη με τον Λευκό Οίκο.
Είπα "Για να κάνω τη διαφορά πραγματικά,
πρέπει να φύγω από την επιτροπή και να δουλέψω με όσους πλήττονται".
Ο Μάτζικ Τζόνσον ανακοίνωσε σήμερα ότι παραιτείται από την επιτροπή
και κατηγόρησε την κυβέρνηση Μπους ότι αγνοεί τη δουλειά της.
Εντέλει είπα "Ξέρετε κάτι; Θα είμαι απλά ο Έρβιν Τζόνσον.
Θα κάνω αυτό που ξέρω να κάνω".
Ξεκίνησε το δικό του ίδρυμα, το Ίδρυμα Μάτζικ Τζόνσον.
Αποστολή μας ήταν η ευαισθητοποίηση για τον HIV και το AIDS,
αλλά και η υποστήριξη κλινικών HIV και άλλες τέτοιες δράσεις.
Κύριε, φοράτε καπελάκι Λέικερς.
Ναι.
Οι αστέρες έφτασαν στο Ίνγκλγουντ σήμερα
για να τιμήσουν τον Μάτζικ Τζόνσον και να συγκεντρώσουν χρήματα για την έρευνα.
Παίζω μπάσκετ.
Δεν είμαι στο ΝΒΑ. Θα μπορούσα αν ήθελα να παίζω.
Αλλά τώρα χαίρομαι που γυρνάω τον κόσμο όχι μόνο για να παίξω μπάσκετ,
αλλά και για να επιμορφώσω τον κόσμο για τον HIV και το AIDS.
ΘΑ ΕΠΙΣΤΡΕΨΕΙ Ο ΜΑΤΖΙΚ;
Όλοι αναρωτιούνται. Θα παίξει ξανά ή όχι;
ΔΕΝ ΑΠΟΚΛΕΙΕΙ ΤΗΝ ΕΠΙΣΤΡΟΦΗ ΤΟΥ
Οι Λέικερς αποσύρουν το νούμερο 32.
Η λέξη-κλειδί εδώ είναι το "νούμερο 32", όχι το σώμα που το φορά.
Ο Μάτζικ αρνείται και πάλι να κλείσει την πόρτα
στην αγωνιστική του καριέρα στο ΝΒΑ.
Ελπίζω ότι, αν αποφασίσω να επιστρέψω,
δεν θα θυμώσετε που θα το ξανακάνουμε.
Και τότε συνέβη το ωραιότερο πράγμα.
Η Ντριμ Τιμ.
ΣΤΗ ΜΝΗΜΗ ΤΗΣ ΕΛΙΖΑΜΠΕΘ ΓΚΛΕΪΖΕΡ
Υποτιτλισμός: Άννυ Ζερβού